b"\n_START_ARTICLE_\nAeroport de Rabat\xe2\x80\x93Sal\xc3\xa9\n_START_SECTION_\nHist\xc3\xb2ria\n_START_PARAGRAPH_\nDurant Segona Guerra Mundial, l'aeroport va ser utilitzat com un camp d'aviaci\xc3\xb3 militar per les Forces A\xc3\xa8ries de l'Ex\xc3\xa8rcit dels Estats Units. El Grup de Bombardeig 319 va volar breument B-26 Marauders en la pista d'aterratge entre el 25 d'abril i l'1 juny de 1943. Despr\xc3\xa9s que els estatunidencs van traslladar les seves unitats de combat a mitjans de 1943, l'aeroport va ser utilitzat com a escala i camp d'aterratge d'aeronaus del Comando de Transport Aeri en la ruta de transport Casablanca-Alger. Quan va acabar la guerra, el control del camp d'aviaci\xc3\xb3 va ser retornat a les autoritats civils._NEWLINE_Durant els primers anys de la Guerra Freda, el Comandament Estrat\xc3\xa8gic Aeri (SAC) de la Forces A\xc3\xa8ries de l'Ex\xc3\xa8rcit dels Estats Units va fer servir l'aeroport com a seu de les seves 5a i 316a Divisi\xc3\xb3 A\xc3\xa8ria. Alguns avions del SAC, sobretot B-47 Stratojets i KC-97 Stratofreighters utilitzaren l'aeroport fins que la For\xc3\xa7a A\xc3\xa8ria dels Estats Units es van retirar del Marroc el 1957.\n_START_SECTION_\nTerminals\n_START_PARAGRAPH_\nEl 20 de gener de 2012 va ser inaugurat l'edifici de la nova Terminal 1, i l'antic edifici de la terminal (sempre anomenat Terminal 2) fou tancat. La terminal t\xc3\xa9 una superf\xc3\xadcie de 16.000 m\xc2\xb2 i t\xc3\xa9 una capacitat m\xc3\xa0xima de 3,5 milions de passatgers/any, m\xc3\xa9s del doble de la capacitat de l'antiga terminal._NEWLINE_La zona p\xc3\xbablica (sortida d'arribades i check-in) ofereix ag\xc3\xa8ncies de lloguer de cotxes, bancs (nom\xc3\xa9s de reemborsament de botigues lliures d'impostos), ATM, bar-cafeteria amb petits quiosc, tel\xc3\xa8fon/fax. La sala d'espera ofereix un bar-cafeteria, botiga lliure d'impostos, tel\xc3\xa8fons i sala per a fumadors. L'acc\xc3\xa9s a l'aeroport \xc3\xa9s possible en taxi, autob\xc3\xbas o cotxe privat; hi ha places d'aparcament disponibles._NEWLINE_Rabat-Sal\xc3\xa9 \xc3\xa9s un dels sis aeroports al Marroc on ONDA ofereix el seu servei especial VIP  Salon Convives de Marque._NEWLINE_El noli-terminal t\xc3\xa9 una superf\xc3\xadcie de 1360 m\xc2\xb2.\n_START_SECTION_\nPlataforma\n_START_PARAGRAPH_\nHi ha disponible una \xc3\xa0rea de 84.000 m\xc2\xb2 per als avions de passatgers que ofereix quatre passarel\xc2\xb7les d'acc\xc3\xa9s i 10 grades. Els suports poden rebre un Boeing 747, tres Boeing 737, dos Airbus A310 i quatre Airbus A320.\n_START_SECTION_\nPista d'aterratge\n_START_PARAGRAPH_\nL'\xc3\xbanica pista d'aterratge es troba en direcci\xc3\xb3 03/21, i t\xc3\xa9 3.500 metres de longitud i 45 metres d'ample. L'aeroport compta amb una certificaci\xc3\xb3 ILS classe 1 i ofereix les seg\xc3\xbcents ajudes de radionavegaci\xc3\xb3: VOR - DME - NDB."